Document ID: 32008R1303

REGOLAMENT TAL-KUMMISSJONI (KE) Nru 1303/2008
tat-18 ta’ Diċembru 2008
li jikkoreġi r-Regolament (KE) Nru 983/2008 li jadotta l-pjan għall-allokazzjoni lill-Istati Membri ta’ riżorsi li għandhom jitħallsu mill-baġit tas-sena 2009 għall-provvista tal-ikel mill-ħażniet tal-intervent għall-benefiċċju tal-persuni l-aktar fil-bżonn fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikulari l-Artikolu 43(g) flimkien mal-Artikolu 4 tiegħu,
Billi:
(1)
Minħabba żvista amministrattiva, fl-Anness III għar-Regolament tal-Kummissjoni (KE) Nru 983/2008 (2), rigward it-trasferimenti intra-Komunitarji taz-zokkor, ġew elenkati aġenziji żbaljati fir-rigward tal-aġenziji awtorizzati biex jirċievu z-zokkor għal-Litwanja u l-Portugall rispettivament. Korrezzjoni ta’ dawn l-iżbalji hija meħtieġa biex tkun żgurata l-implimentazzjoni korretta tal-pjan.
(2)
Ir-Regolament (KE) Nru 983/2008 għandu għalhekk jiġi korrett skont dan. Il-korrezzjoni għandha tapplika mid-data tad-dħul fis-seħħ ta’ dak ir-Regolament.
(3)
Il-miżura pprovduta f’dan ir-Regolament hija skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Anness III għar-Regolament (KE) Nru 983/2008, ir-raba’ kolonna, “Id-Destinatarju”, hija emendata kif ġej:
(1)
Fil-punt 2, “Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal” għandha tinbidel b’“IFAP, Portugal”.
(2)
Fil-punt 4, “NMA, Lietuva” għandha tinbidel bi “Lietuvos žemės ūkio ir maisto produktų rinkos reguliavimo agentūra, Lietuva”.
Artikolu 2
Dan ir-Regolament għandu jidħol fis-seħħ dakinhar tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-10 ta’ Ottubru 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta’ Diċembru 2008

Labels: 17
19
5
0
3
6
18